Kopūstėlių akmuo

Kopūstėlių akmuo – geologinis gamtos paminklas, stūksantis Ukmergės rajone, Žemaitkiemio seniūnijoje, šalia Kopūstėlių kaimo. Savivaldybės saugomas gamtos paveldo objektas. 1989 m. akmuo paskelbtas vietinės reikšmės gamtos paminklu,http://www.vilnijosvartai.lt/vietoves/kopusteliai-lt/Isokas, Gediminas. Ukmergės rajonas: [apie Kopūstėlių akmenį, p. 328]. – Iliustr. // Isokas, Gediminas. Lietuvos gamtos paminklai. – Vilnius, 1995. – P. 327-340. 2010 m. įtrauktas į Saugomų teritorijų kadastrą (registro Nr.0310100010146).Saugomų teritorijų valstybės kadastras 

Pasiekiamas iš kelio , ties tiltu per Šventosios upę, jos kairiajame krante pasukus į žvyrkelį mišku pietų kryptimi (į Ukmergės pusę). Akmuo guli miške apie 50 m nuo kelio, neprivažiavus apie 200 m posūkio, vedančio į Kopūstėlius, įsikūrusius įkalnėje.

Riedulys sovietmečiu buvo melioratorių iškastas gretimame lauke ir nuvilktas į pamiškę. Šiuo metu dirbamo lauko nelikę, bujoja miško jaunuolynas. Prie akmens pastatyta medinė nuoroda su įskaitoma informacija apie jo duomenis. Šalia guli keli kiti mažesni akmenys. Riedulys netaisyklingos formos, beveik visu ūgiu iškilęs virš miško paklotės.

Riedulio duomenys:
 Aukštis: 2 m
 Ilgis: 3,2 m
 Plotis: 2,5 m

 Šaltiniai 

Kategorija:Lietuvos rieduliai
Kategorija:Ukmergės rajono paveldas